לירז חממי

לירז חממי (נולדה ב-1 בנובמבר 1984) היא שחקנית ישראלית. לירז חממי נולדה וגדלה בנתניה למשפחה יהודית יוצאת איראן. היא הבת האמצעית ולה שתי אחיות. למדה במגמת תיאטרון בבית הספר התיכון אורט יד ליבוביץ' בנתניה. את שירותה בצה"ל עשתה כמטאורולוגית בבסיס עובדה של חיל האוויר. בשנת 2007 החלה את לימודיה במסלול התלת-שנתי בסטודיו למשחק מיסודו של יורם לוינשטיין, שם שיחקה בהפקות "למה לא באת לפני המלחמה" מאת עינת ברנובסקי, בבימויה של חגית רכבי ניקוליבסקי, במחזמר המקורי "סיגל" מאת שלמה מושקוביץ ובבימויו של צדי צרפתי. במהלך לימודיה זכתה בתחרויות מונולוגים ע"ש אורנה ביו חורין, עדי שקד, תחרות מונולוגים קולנועיים במסגרת בפסטיבל הבין לאומי לסרטי סטודנטים ותחרות מונולוגים ארצית לבוגרי 2010 בשיתוף ערן פסח ושח"ם - ארגון השחקנים בישראל. בסיום הלימודים המשיכה חממי את תפקידה במחזמר "סיגל" שנמכר לתיאטרון הבימה, השתתפה בהצגה "שמוליק של זהרה" מאת ובבימויה של חגית רכבי ניקוליבסקי ובנוסף, החליפה את מירב שירום בהצגה "קן הקוקייה" בתיאטרון באר שבע. במאי 2012 טסה חממי ללונדון עם ההצגה "הסוחר מוונציה" בבימויו של אילן רונן שהוזמנה לפסטיבל "Globe To Globe" בתיאטרון הגלוב. היא גילמה את ג'סיקה, בתו של שיילוק היהודי, אותו שיחק יעקב כהן. בשנת 2014 עלתה עם הצגת היחיד "שייכת", המבוססת על סיפור החיים של יהודית הרמן בכת של גואל רצון. בנובמבר 2014 גילמה בהצגה "בית ברנרדה אלבה" את מרטיריו הגיבנת בתיאטרון באר שבע, בבימויו של גדי רול. ב-2015 השתתפה בסדרת הטלוויזיה "המדרשה" וגילמה בה את אירית בראשי, עיתונאית, חניכה בקורס לסוכני מוסד. ב-2016 גילמה את דמותה של מאיה דבוש, אם חד-הורית ל"נועם הבן", בתוכנית הטלוויזיה "מפלצות קטנות". בדצמבר 2017 החל שידורה של העונה השנייה של סדרת הנוער "נעלמים", בה מגלמת חממי את רקפת, יועצת בית הספר. באותה שנה, הצטלמה לסדרת הטלוויזיה "על הספקטרום". בשנים 2018–2021 השתתפה בסדרת הטלוויזיה "מלכות" ובסדרת המתח "עיר מקלט". בשנת 2019 השתתפה גם בסדרה "מתיר עגונות". בשנת 2020 החל לשחק בסדרת הטלוויזיה "מנאייכ", שם משחקת את פקד טל בן-הרוש, שוטרת ביאחב"ל. על משחקה בסדרה זו הייתה מועמדת ל"פרס האקדמיה לטלוויזיה" בקטגוריית השחקנית הטובה ביותר בסדרת דרמה. בשנת 2021 שיחקה בסרט "נתראה בשמחות" בשנת 2022 שיחקה בסדרה "ילדים ביער". חממי נשואה לבן ניילור, מורה למשחק ובמאי יהודי-בריטי. השניים מתגוררים בלונדון. השניים הורים לבת. מדיה וקבצים בנושא לירז חממי בוויקישיתוף לירז חממי, ברשת החברתית פייסבוק לירז חממי, ברשת החברתית אינסטגרם לירז חממי, במיזם "אישים" לתיעוד היצירה הישראלית לירז חממי, במסד הנתונים הקולנועיים IMDb (באנגלית) לירז חממי, באתר "אידיבי", מאגר הידע העברי לקולנוע ישראלי ועולמי לירז חממי, בארכיון הבימה ירדן אלעזר, הכוכבת העולה התפרנסה מניקוי הבית של מנהל הסטודיו למשחק, באתר Xnet‏, 26 בדצמבר 2016 העולם הבוקר: מפלצות קטנות הערב ברשת באתר רשת תמר רותם, הייתי שפחתו של גואל רצון: עדות ראשונה, באתר הארץ, 10 באפריל 2014 גם אני הייתי שפחתו של גואל רצון באתר סלונה מקבץ ביקורות על ההצגה שייכת באתר TheMarker הכי מרים את ילדת היום הולדת(הקישור אינו פעיל) באתר (P Plus) איתמר הנדלמן סמית, ‏"נילי לא באמת רעה. יש מלא נשים כאלה בנתניה", באתר ‏מאקו‏, 26 בדצמבר 2018 איתי סגל, אפקט החממי, באתר "ידיעות אחרונות", 11 בפברואר 2022 עמי פרידמן, "אני מרגישה נבגדת מהעולם הליברלי. איבדתי המון חברים שתפסו פתאום צד", באתר ישראל היום, 25 בינואר 2024 אבנר שביט, ‏לירז חממי כוכבת "מנאייכ" מספרת על הסרט החדש ועל החיים באנגליה, באתר מעריב אונליין, 11 באוגוסט 2021 לירז חממי נהנית מההצלחה של "מנאייכ": "אומרים לי שזה מאוד דומה למציאות", באתר ynet, 30 באוגוסט 2020